"স্বপ্নগুলো গভীর হতে উৎসারিত বার্তা"
আমার গ্রহ অ্যারাকিসকে গোধূলি লগ্নে অনিন্দ্য সুন্দর লাগে।
বালিতে বিচরণের সময়,
বাতাসে স্পাইসের বিচরণ দেখতে পাবে।
সন্ধ্যে নামলে, স্পাইস হার্ভেস্টারগুলো (উত্তোলক) নেমে আসে।
ভিনগ্রহীরা দিনের উত্তাপ থেকে বাঁচতে সময়ের সাথে যুদ্ধে নামে।
তারা আমাদের সামনেই আমাদের ভূমিকে ক্ষতবিক্ষত করে,
সারাজীবন আমাদের ওপর তাদের বর্বরতাই দেখে এসেছি আমি।
এই ভিনগ্রহী হার্কোনেনরা, আমার জন্মেরও বহু আগে এখানে আসে।
স্পাইস উৎপাদন নিয়ন্ত্রণের মাধ্যমে তারা নজিরবিহীন বিত্তশালী হয়ে উঠেছে।
স্বয়ং সম্রাটের চাইতেও বিত্তবান।
আমাদের যোদ্ধারা হার্কোনেনদের হাত থেকে অ্যারাকিসকে মুক্ত করতে পারেনি,
কিন্তু একদিন, রাজ আদেশে,
তারা চলে গেল।
সম্রাট এই পথ কেন বেছে নিলেন?
আর কেইবা হবে আমাদের পরবর্তী শোষণকারী?
অনুবাদে: 〄 AsadujJaman 〄
[ ১০১৯১ খ্রিস্টাব্দ ]
[ কালাডান - এট্রিডিস পরিবারের মাতৃভূমি ]
সাতসকালে উঠে ভালোই করেছো।
তোমার বাবা সম্রাটের বার্তাবাহক আসার আগেই তোমাকে সম্পূর্ণ পোশাকে দেখতে চান।
সম্পূর্ণ পোশাক?
সামরিক?
আনুষ্ঠানিক পোশাকে।
সিদ্ধান্ত যেহেতু হয়েই গেছে তাহলে এসব কেন করতে হবে?
রীতি বলে।
ধন্যবাদ।
খেতে চাইলে, আমাকে দিতে বাধ্য করাও।
সম্মোহন ব্যবহার করো।
মা, মাত্রই ঘুম থেকে উঠলাম।
আমাকে পানি দাও।
গ্লাস কানে শোনে না, আমাকে হুকুম করো।
আমাকে পানি দাও!
- কাছাকাছি হয়েছে। - কাছাকাছি?
বেনি জেসেরিটদের দক্ষতা অর্জনে বহু বছর লাগে, পল। [ বেনি জেসেরিট --> এক ধর্মীয় নারী সংগঠন ]
তোমাকে ক্লান্ত লাগছে।
আরো স্বপ্ন দেখেছো?
না।
তীব্র উত্তাপ এবং অননুমেয় মরুঝড়...
অ্যারাকিস শহরের বাইরে জীবনধারণ অসম্ভব করে তোলে।
বালির ঝড়গুলো লোহা গুঁড়িয়ে দেওয়ার মতো প্রচন্ড বেগবান হয়।
কেবল "ফ্রেমেন" নামে পরিচিত স্থানীয় আদিবাসীরাই টিকে থাকার মতো মানিয়ে নিতে পেরেছে।
অ্যারাকিসের দুর্গম এলাকাগুলোয় থাকতে পছন্দ করা...
ফ্রেমেনরা গহীন মরুভূমিতে দৈত্যাকার ওয়ার্মদের সাথে বসবাস করে,
যাদের ফ্রেমেনরা ডাকে "শাই হুলুদ"।
দীর্ঘদিন স্পাইসের সংস্পর্শে থাকা জাতিটিকে লক্ষণীয় বিশেষ নীল চোখের অধিকারী করেছে,
দি আইজ অফ ইবাদ (গভীর নীল নয়ন)।
ফ্রেমেনদের সম্পর্কে তেমন কিছু জানা যায় না,
কেবল তারা বিপজ্জনক ও অনির্ভরযোগ্য এটি ছাড়া।
ফ্রেমেনদের হামলা স্পাইস উত্তোলনকে ভীষণ ঝুঁকিপূর্ণ করেছে।
ফ্রেমেনদের কাছে, স্পাইস হচ্ছে এক পবিত্র মহৌষধ,
যা জীবকে রক্ষা করে এবং অফুরান সুস্বাস্থ্য বয়ে আনে।
সাম্রাজ্যের জন্যে, স্পেসিং গিল্ডের নভোচারীরা স্পাইস ব্যবহার করে...
নক্ষত্রগুলোর মাঝে নিরাপদ যাত্রাপথ খুঁজে বের করতে।
স্পাইস ছাড়া, মহাজাগতিক ভ্রমণ অসম্ভব,
যা এটিকে সন্দেহাতীতভাবে মহাবিশ্বের সবচেয়ে মূল্যবান পদার্থে পরিণত করেছে।
হাসো, গার্নি।
হাসছিই তো।
এই আনুষ্ঠানিকতা রক্ষার্থে এতোদূর আসতে কতো খরচা হতে পারে ওনাদের?
তিনজন মাঠপর্যায়ের নভোচারী, যেতে আসতে সর্বমোট ১.৪৬ মিলিয়ন এবং ৬২ সোলারি। [ সোলারি --> টাকা ]
সমস্ত জাহানের সম্রাট স্বর্ণসিংহের মসনদে আসীন পাডিশাহ সম্রাট হাউজ করিনোর ৪র্থ শাদ্দামের অনুগ্রহে,
পালাবদলের বার্তাবাহক হিসেবে আপনার সামনে হাজির হয়েছি।
রাজ দরবারের সদস্যগণ, স্পেসিং গিল্ডের প্রতিনিধিগণ এবং একজন বেনি জেসিরিট বোনকে সাক্ষী রেখে...
সম্রাট ফরমান জারি করেছেন:
"হাউজ এট্রিডিস অবিলম্বে অ্যারাকিসের নিয়ন্ত্রণ গ্রহণ করুক..."
"এবং এর তত্ত্বাবধায়ক হিসেবে দায়িত্ব পালন করুক।"
আপনি গ্রহণ করছেন?
আমরা হাউজ এট্রিডিস।
কোনো আহ্বান-ই আমরা ফিরিয়ে দেই না, কোনো আস্থার-ই বরখেলাপ করি না।
সম্রাট আমাদের অ্যারাকিসে শান্তি ফেরাতে বলেছেন।
হাউজ এট্রিডিস তা গ্রহণ করছে!
এট্রিডিস!
আপনার মোহর।
তো, কাজ শেষ?
শেষ।
- কেমন কাজ করেছে? - ভারসাম্যে গড়বড় হয়েছিল‌।
- এক্ষুণি খতিয়ে দেখছি। ব্যাপার না। - ধন্যবাদ, বন্ধু।
- ডানকান। - আরে খোকা বাবু!
পল, খোকা বাবু।
কাল অগ্রবর্তী দলের সাথে অ্যারাকিসে যাচ্ছো তাহলে?
হ্যাঁ, অগ্রবর্তী দলের সাথে কাল অ্যারাকিসে যাচ্ছি।
- আমাকেও সাথে নিয়ে চলো। - তুমিও যাবে?
খুব খারাপ, কারণ সম্ভব না।
ডানকান...
আমাকে শূলে চড়ানোর চেষ্টা করছো নাকি? কাহিনী কী?
- তোমাকে বিশ্বাস করে একটা কথা বলতে পারি? - অবশ্যই, ভালো করেই জানো।
ইদানিং কিছু স্বপ্ন দেখছি।
অ্যারাকিস আর ফ্রেমেনদের নিয়ে।
আচ্ছা। তো?
তোমাকেও দেখেছি।
ফ্রেমেনদের সাথে।
তো ওদের খুঁজে পাবো তাহলে? এই তো একটা ভালো ইঙ্গিতের কথা বললে, ঠিক না?
ল্যানভিল!
তোমাকে মরে পড়ে থাকতে দেখেছি। যুদ্ধে শহীদ হয়ে।
মনে হলো আমি ওখানে থাকলে তুমি জীবিত থাকতে।
প্রথমত, আমি মরছি না।
- তুমি কথাটাকে গুরুত্ব দিচ্ছো না। - এজন্যেই আমার সাথে যেতে চাও তুমি?
শোনো, স্বপ্নগুলো চমৎকার গল্প ফাঁদে,
কিন্তু গুরুত্বপূর্ণ ঘটনাগুলো বাস্তবেই ঘটে,
কারণ তখন-ই আমরা অসম্ভবকে সম্ভব করি।
- দেখো দেখি, পেশী বানাচ্ছো নাকি? - বেড়েছে নাকি?
জি, না।
অ্যারাকিসে দেখা হবে, খোকা বাবু।
বাবা আমি কাল ডানকান আইডাহো'র সাথে অ্যারাকিসের স্কাউট মিশনে যোগ দিতে চাই।
আমি ফ্রেমেনদের ভাষা শিখেছি, আমি কাজে আসবো।
প্রশ্নই আসে না।
তুমি আমাদের বাকি সবার মতো কয়েক সপ্তাহ পর রওনা দেবে।
আমি সারাজীবন ধরে প্রশিক্ষণ নিচ্ছি, লাভটা কি যদি সত্যিকার বিপদের...
কারণটা তুমি জানো, পল! তুমি এট্রিডিস পরিবারের ভবিষ্যত।
অথচ দাদাজান বিনোদনের জন্য ষাঁড়ের সাথে লড়তেন!
হ্যাঁ, সেটার পরিণতিটা দেখো।
তোমাকে আমার পাশে প্রয়োজন। অ্যারাকিসে পৌঁছানোর পর বিশাল হুমকির মুখোমুখি হবো আমরা।
কীসের হুমকি? ফ্রেমেনদের? মরুভূমির?
রাজনৈতিক হুমকি।
অভিজাত পরিবারবর্গরা নেতৃত্বের জন্য আমাদের পানে চেয়ে থাকে আর এতে সম্রাট হুমকিতে পড়ছেন।
অ্যারাকিসকে হার্কোনেনদের কাছ থেকে কেড়ে নিয়ে আমাদের দিয়ে...
তিনি যুদ্ধের মঞ্চ প্রস্তুত করেছেন, যা দুই পরিবারকেই দুর্বল করে দেবে।
কিন্তু যদি আমরা শক্ত থাকি আর অ্যারাকিসের আসল শক্তিটা আহরণ করতে পারি,
আমরা আগের চাইতেও শক্তিশালী হয়ে উঠতে পারি।
তার মানে কী?
স্পাইস উত্তোলন করে, ফ্রেমেনদের কোনঠাসা করে রেখে?
হার্কোনেনদের চাইতে ভালো কিছুই হতে পারবো না।
না, ফ্রেমেনদের সাথে মিত্রতা করে।
এটির বন্দোবস্ত করতেই ডানকান আইডাহো'কে পাঠিয়েছি।
কালাডানে আমরা আকাশ পথ আর সামুদ্রিক শক্তি দিয়ে শাসন করেছি।
অ্যারাকিসে আমাদের মরুভূমির শক্তি কাজে লাগাতে হবে।
এখন থেকে আমার সভাতে থাকবে, আমাকে দেখে শিখবে।
যদি আমি তা না হই, বাবা?
কী না হও?
এট্রিডিস পরিবারের ভবিষ্যত।
বাবাকে বলেছিলাম আমিও এটা চাই না।
- বৈমানিক হতে চেয়েছিলাম। - আগে তো একথা বলোনি।
তোমার দাদাজান বলেছিল, "মহান নেতারা কখনো নেতৃত্ব খোঁজে না।"
"নেতৃত্ব-ই তাদের খোঁজে। এবং সে তাতে সাড়া দেয়।"
আর তোমার যদি "না" হয়,
তবুও আমি আজীবন যা চেয়েছি তুমি তাই থাকবে,
আমার ছেলে হয়ে।
আমি আমার পথ খুঁজে পেয়েছি। হয়তো তুমিও খুঁজে পাবে।
তাদের স্মরণে...
চেষ্টাটা করেই দেখো।
দরজার দিকে পিছু ফিরে দাঁড়াবেন না।
আর কতোবার কথাটা বলতে হবে?
আপনার পদশব্দ শুনেই আপনাকে চিনতে পারি, গার্নি হ্যালেক।
কেউ তো আমাকে অনুকরণও করতে পারে।
আমি পার্থক্য ধরতে পারি। আপনিই তাহলে নতুন তলোয়ারবাজির ওস্তাদ?
ডানকান আইডাহো না থাকায়, আমাকেই যথাসম্ভব চালিয়ে নিতে হবে।
অস্ত্র বেছে নিন।
আজ বেশ ঝক্কি গেছে, গার্নি। তারচেয়ে বরং একটা গান শোনান।
এটা তো অভদ্রতা।
আসুন। আসুন।
বুড়ো ভাম।
ধীর গতির ছুরিকাঘাত সুরক্ষা বলয় ভেদ করে।
- বোধহয়, আজ আমি মুডে নেই। - মুড? এসবের সাথে মুডের কী সম্পর্ক?
মুড যাই হোক না কেন, যখন প্রয়োজন হবে আপনাকে লড়তে হবে। এবার লড়ুন!
আসুন!
- আপনি খতম। - ঠিক।
কিন্তু নিচে তাকান, জাঁহাপনা। আপনিও আমার সাথে মরতেন।
মুডে চলে এসেছেন দেখছি।
- পরিস্থিতি এতোটাই বাজে থাকবে? - আপনি বুঝতে পারছেন না, তাই না?
আপনি সত্যিই বুঝতে পারছেন না কতোবড়ো মহাবিপত্তি ঘটছে আমাদের সাথে।
৮০ বছর অ্যারাকিস হার্কোনেন পরিবারের জিম্মায় ছিল।
আশি বছর স্পাইসের খনির মালিক ছিল। দৌলতের পরিমাণটা বুঝতে পারছেন?
আপনার চোখে, আমি আপনার চোখে এটি দেখতে চাই।
আপনি হার্কোনেনদের আগে দেখেননি। আমি দেখেছি।
তারা মানুষ নয়, তারা বর্বর!
আপনাকে প্রস্তুত থাকতে হবে।
[ গেডি প্রাইম - হার্কোনেন পরিবারের মাতৃভূমি ]
জাঁহাপনা ব্যারন।
রাবান।
আমাদের সর্বশেষ বিমান অ্যারাকিস ছেড়েছে। কাজ শেষ।
খুব ভালো।
চাচা, এটা কীভাবে হতে দিলেন?
সম্রাট কীভাবে আমাদের বানানো সবকিছু কেড়ে নিয়ে...
ওই ডিকককে দিতে পারেন? কীভাবে?
এটিকে ভালোবাসার নিদর্শন বলে ধরে নেবেন না যেনো।
তার কথার মানে কী?
কখন উপহারকে ঠিক উপহার বলা যায় না?
এট্রিডিসদের জবান জোরালো হচ্ছে...
আর সম্রাট একজন হিংসুটে মানুষ।
এক বিপজ্জনক, হিংসুটে মানুষ।
পল...
পল, ওঠো।
- কী হয়েছে? - পোশাক পরে আমার সাথে এসো।
কী হচ্ছে এসব?
গুরুমা গাইয়াস হেলেন মোহিয়াম এসেছেন।
তিনি বেনি জেসেরিট স্কুলে আমার শিক্ষিকা ছিলেন।
বর্তমানে তিনি স্বয়ং সম্রাটের ট্রুথসেয়ার। [ ট্রুথসেয়ার --> যিনি সত্য-মিথ্যা ধরতে পারেন ]
তিনি তোমার সাথে দেখা করতে চান।
কেন?
তিনি তোমার স্বপ্নগুলো সম্পর্কে জানতে চান।
তিনি কীভাবে আমার স্বপ্নের কথা জানলেন?
- ডা. ইউয়ি-ইবা এখানে কেন? - উনি অল্প কিছুক্ষণ সময় নেবেন।
হ্যালো, ছোট হুজুর।
আপনার মা আপনার শরীরটা চেক করতে বলেছেন।
হচ্ছেটা কী?
বেনি জেসিরিটরা বলে তারা বৃহত্তর কল্যাণের জন্য কাজ করে।
কিন্তু আপনার মাকে সম্মান দেখিয়েই বলছি,
তাদের নিজস্ব কিছু স্বার্থ আছে।
কী বলছেন এসব?
সাবধানে থাকবেন।
তার হৃৎস্পন্দন যথারীতি সবল-ই আছে, মালকিন।
এ ঘটনা কাউকে বলবেন না।
পল...
নিজের প্রশিক্ষণ মনে রাখবে।
কে তুমি?
চোখে অবাধ্যতার ছাপ, ঠিক তার পিতার মতো।
তুমি বেরিয়ে যাও।
গুরুমা যা-ই বলেন সব করবে।
মা'র বাড়ি থেকেই তাকে বেরুতে বলেছেন!
এখানে এসো। হাঁটু গেড়ে বসো!
আমার ওপর সম্মোহন প্রয়োগের দুঃসাহস করেন?
তোমার ডানহাত বাক্সে ঢোকাও।
তোমার মা আমার হুকুম মানতে বলেছেন।
তোমার ঘাড়ে গম জাবার ধরে রেখেছি, বিষাক্ত সূচ, তাৎক্ষণিক মৃত্যু।
পরীক্ষাটি সহজ।
বাক্স থেকে হাত বের করেছো তো মরেছো।
বাক্সের ভেতরে কী?
যন্ত্রণা।
প্রহরী ডাকার প্রয়োজন নেই।
দরজার ওপাশে তোমার মা রয়েছে। কেউ তাকে ডিঙাতে পারবে না।
এটা কেন করছেন?
ফাঁদে আটকা পড়া জানোয়ার পালাবার জন্য নিজের পাও কেটে ফেলতে পারে।
তুমি কী করবে?
চুপ!
আমার ভয় পাওয়া চলবে না।
ভয় মানে মনের মৃত্যু‌।
ভয় হচ্ছে সেই মৃত্যু যা ধ্বংসযজ্ঞ ডেকে আনে।
আমি ভয়ের মুখোমুখি হবো আর সেটিকে দেহ-মন দিয়ে পাশ কাটিয়ে যেতে দেবো।
আর যখন এটি যাবে পেরিয়ে...
তার পথটি দেখবো অন্তরদৃষ্টি দিয়ে।
যেথায় নেই কোনো ভয় সেথায় রইবে না কোনো সংশয়।
রইবো কেবল আমি।
ব্যস।
জালি দিয়ে বালি চালার মতো, আমরা মানুষকে যাচাই করি।
যদি জানোয়ারের মতো তুমি নিজের প্রবৃত্তি নিয়ন্ত্রণ করতে না পারতে,
তোমাকে জীবিত ছাড়তে পারতাম না।
তুমি প্রচন্ড ক্ষমতা পেয়েছো।
- আমি একজন ডিউক পুত্র বলে? - কারণ তুমি জেসিকা'র পুত্র বলে।
জন্মসূত্রে একাধিক উত্তরাধিকার পেয়েছো, ছোকড়া।
জেসিকা।
তাকে আমাদের পদ্ধতিতেই প্রশিক্ষণ দিয়েছো।
- তোমার স্বপ্নগুলোর ব্যাপারে বলো আমাকে। - আজরাতেই একটা দেখেছি।
কী দেখেছো?
- অ্যারকিসের এক মেয়েকে। - তাকে কি আগেও স্বপ্নে দেখেছো?
বহুবার।
স্বপ্নগুলো যেভাবে দেখো প্রায়শ কি সব সেভাবেই ঘটে?
ঠিক হুবুহু নয়।
বিদায়, তরুণ বৎস। আশা করি তুমি বাঁচবে।
এতোদূর যাবার কি প্রয়োজন ছিল?
তুমি নিয়ম ভেঙে তাকে আমাদের পদ্ধতিতে প্রশিক্ষণ দিয়েছো।
সে আমাদের ক্ষমতা লাভ করেছে। তাকে সর্বোচ্চ উপায়েই যাচাই করতে হতো।
এক পুরুষের পেছনে এতো প্রতিভা বরবাদ হলো।
তোমাকে কেবল কন্যা সন্তান জন্ম দিতে বলা হয়েছিল,
কিন্তু অংহকারের বশে ভাবলে কুইসাৎজ হ্যাডেরাখ'কে গর্ভে ধারণ করতে পারবে।
[ কুইসাৎজ হ্যাডেরাখ --> এক অতিমানবীয় স্বত্তা ]
ভুল করেছি কি?
তোমার সৌভাগ্য যে সে ওই কক্ষে মরেনি।
যদি ওই সে হয়, তাকে বহুদূর পাড়ি দিতে হবে।
তার চোখই এখনো খোলেনি অথচ এখন যাচ্ছে আগুনে ঝাঁপ দিতে।
তবে আমাদের পরিকল্পনাও শতবর্ষ ধরে সাজানো।
আমাদের হাতে অন্যান্য সম্ভাবনাও আছে,
যদি সে প্রত্যাশা পূরণে ব্যর্থ হয় তো।
এতোটাই দুরাশা দেখতে পাচ্ছেন?
অ্যারাকিসে, তোমার জন্য সবকিছু করেছি আমরা।
পথ তৈরি করাই আছে, প্রার্থনা করো সে যেনো তা ভন্ডুল করে না ফেলে।
পল...
এর মানে কী?
- আমিই সে হতে পারি মানে? - শুনে ফেলেছো?
বেনি জেসেরিটরা অভিজাত পরিবারবর্গগুলোর শক্তিশালী অংশীদার হিসেবে কাজ করে,
তবে এতে আরো কাহিনী আছে।
তোমরা আড়ালে থেকে সাম্রাজ্যের রাজনীতি নিয়ন্ত্রণ করো।
- জানি। - তুমি সবকিছু জানো না।
সহস্র বছর ধরে,
আমরা সতর্কতার সাথে বংশানুগতি নিয়ন্ত্রণ করছি তার আগমনের...
সেই একজনের?
এক মননের...
যে স্থান ও কাল, অতীত এবং ভবিষ্যতের মাঝে সংযোগ ঘটানোর মতো অসীম ক্ষমতাবান...
যে আমাদের উন্নত ভবিষ্যতের পথ দেখাবে।
আমাদের ধারণা তার আসার সময় খুবই সন্নিকটে।
অনেকের ধারণা সে এসে পড়েছে।
সবই তাহলে পরিকল্পনার অংশ।
সুরক্ষা বলয়!
"ফুসফুসে পাচ্ছি সময়ের স্রোতের স্বাদ, ফুরিয়ে যাওয়া বালুকাবেলায়।"
থুফির হাওয়াত!
ছোট হুজুর, নতুন দুনিয়ায় পা রেখে কেমন লাগছে?
শ্বাসরুদ্ধকর, বলতেই হচ্ছে।
- জাঁহাপনা। - কী অবস্থা, পুরনো বন্ধু?
আমার অগ্রগামী দল শহরটাকে সুরক্ষিত করেছে।
কিছু দুর্গম এলাকায় এখনো তল্লাশি চালাচ্ছি।
মালকিন।
লিসান আল‌-গায়িব!
লিসান আল-গায়িব!
অভ্যর্থনা দেখে বোকা বনবেন না।
তারা তাদের পুরোনো মালিকের নিয়ম মানে, বাধ্য হয়ে উপস্থিত হয়েছে।
তারা হার্কোনেনদের-ই ভালোবাসে।
এট্রিডিস!
সূর্যের উত্তাপ থেকে পালাই এবার।
গরমে মরেও যেতে পারেন এখানে।
ওরা আমাদের দিকে দেখাচ্ছিলো।
কী চিৎকার করছিলো ওরা?
লিসান আল-গায়িব। "বহির্বিশ্বের এক কন্ঠস্বর।"
এটা তাদের মসীহের নাম।
এর অর্থ বেনি জেসিরিটরা তাদের দায়িত্ব পালন করেছে।
কুসংস্কার ছড়াচ্ছে?
পথ সুগম করছে, পল।
এই লোকগুলো শত বছর ধরে লিসান আল-গায়িবের আগমনের অপেক্ষা করেছে।
ওরা তোমার মাঝে, লক্ষণগুলো দেখতে পাচ্ছে।
ওরা তাই দেখছে যা তাদের দেখতে বলা হয়েছে।
যাবার অনুমতি মিলেছে।
সুরক্ষা দেয়াল, শহরকে আবহাওয়া আর ওয়ার্মদের হাত থেকে রক্ষা করে।
স্থানীয়রা বড়োটাকে "স্রষ্টার হাত" বলে ডাকে।
বেশ, ওই স্রষ্টার হাত আমাদের যোগাযোগ ব্যবস্থার বারোটা বাজাচ্ছে।
জায়গাটা বেশিই নীরব।
ঠিক‌। এটা আমাকেও ভাবিয়ে তুলছে।
ওখানকার মহাকাশ বন্দরটা,
আর ওই ধূলার স্তুপের ভেতর স্পাইস শোধনাগারটা।
আমাদের সবচেয়ে দুর্বল দুটো স্থান। ওগুলো পাহারা দেবে।
যদি আমরা স্পাইস শোধন করে বহির্বিশ্বে রপ্তানি করতে না পারি, না খেয়ে মরতে হবে এখানে।
সূর্যের তাপ প্রখর হচ্ছে, দরজাগুলো বন্ধ করতে হবে।
এই নরকের গাড্ডাটাকে কি যেনো বলে ওরা?
"বালি দিয়ে গোসল আর শুচু করার জায়গা",
এটাই বলে ওরা।
ঠিক এটাই বলে।
বাড়ির রাখওয়ালীর কাজের প্রার্থীরা, মালকিন।
- নাম কী তোমার? - শাদাত মেপস, মালকিন।
বাকিরা চলে যেতে পারো, ধন্যবাদ।
শাদাত।
পুরোনো ছাকোবসা ভাষার শব্দ।
"ডুবুরী পাখি।"
তুমি ফ্রেমেন।
- আপনি প্রাচীন ভাষা জানেন? - আমি অনেক কিছুই জানি।
যেমন জানি তুমি শরীরে একটা অস্ত্র লুকিয়ে রেখেছো।
থামো।
যদি আমার ক্ষতি করতে এসে থাকো, তোমাকে সতর্ক করছি লুকিয়ে যাই এনে থাকো,
তা যথেষ্ট হবে না।
অস্ত্রটি উপহারস্বরূপ আনা হয়েছে।
যদি আপনি সত্যিই তিনি হন।
এটা কি জানেন?
একটা ক্রিসনাইফ। [ মৃত ওয়ার্মের দাঁত দিয়ে বানানো ছোরা ]
এর অর্থ কি তা জানেন?
প্রস্তুত থাকো।
একজন স্রষ্টা।
গভীর মরুভূমির একজন স্রষ্টা।
যখন দীর্ঘদিন ভবিষ্যত বাণী আকড়ে থাকবেন,
সত্যের উন্মোচন ধাক্কা হয়েই আসবে।
লিসান আল-গায়িব। মা এবং তার পুত্র।
এটি আপনার।
শাই হুলুদের দাঁত।
হ্যালো।
দিনের এ সময় আপনার বাইরে বেরোনো উচিত নয়।
তারা তো বেরিয়েছে।
ফ্রেমেন তীর্থযাত্রী। তারা গরমে মরার ধার ধারে না।
জানতাম না এখানে পাম গাছ পাওয়া যেতে পারে।
ওহ, এগুলো এখানকার স্থানীয় নয়। আমাকে ছাড়া টিকবেও না।
প্রতিটা গাছ প্রতিদিন পাঁচজন মানুষের সমান পানি পান করে।
২০টা পাম গাছ। ১০০ প্রাণের সমান।
- এগুলো সরানো উচিত না, পানি বাঁচানোর জন্যে? - না, না, না।
এগুলো পবিত্র গাছ।
বহুদিনের স্বপ্ন।
অ্যারাকিসের সবচেয়ে বৃহৎ এবং বিপজ্জনক প্রাণী হচ্ছে স্যান্ড ওয়ার্ম।
লম্বায় ৪০০ মিটার পর্যন্ত বাড়তে সক্ষম।
ওয়ার্মদের আকর্ষণ করা ছন্দময় ধ্বনি উৎপন্ন করা এড়াতে,
ফ্রেমেনরা মরুভূমি পাড়ি দিতে স্যান্ড ওয়াক ব্যবহার করে,
নাচের মতোন এক ছন্দহীন হাঁটাচলা...
যা মরুভূমির প্রাকৃতিক আওয়াজকে অনুকরণ করে।
যে গুটিকয়েক উদ্ভিদ অ্যারাকিসে টিকে আছে তা ফ্রেমেনদের সৌজন্যে,
যারা গভীর মূলযুক্ত উদ্ভিদ রোপণ করেছিল,
যেমন সাগুরো, বরোবুশ,
স্যান্ড ভার্বিনা এবং ইনসেন্স বুশ।
শেফার্ড গাছের মূলে্র সবচেয়ে গভীরে পৌঁছানোর রেকর্ড রয়েছে,
৪৫০ ফুটেরও গভীর পর্যন্ত বিস্তৃত হয়ে।
এই গাছগুলো শুষ্ক প্রাণহীন এক ভূমিতে জীবন ধরে রেখেছে।
একটা হান্টার-সিকার। চালক নিশ্চয়ই কাছাকাছি আছে।
এই হার্কোনেন চরটিকে ৬ সপ্তাহ আগে এই গর্তে লুকানো হয়েছিল।
দেয়ালের ভেতরে একটা পাইপের মধ্য দিয়ে হান্টার সিকারটি চালিয়েছিল।
হুজুর, আজ আমি আপনাকে ব্যর্থ করে দিয়েছি‌। এর কোনো অজুহাত হয় না।
আমি পদত্যাগ করছি।
- এসময় তোমার মেধা থেকে আমাদের বঞ্চিত করবে? - হুজুর, আমার আত্মসম্মান বলে...
ওরা আমার ছেলেকে মারার চেষ্টা করেছে!
তোমার আত্মসম্মানের গুল্লি মারি আমি। পাপমোচন করতে চাও? তাহলে চরগুলোকে ধরো।
মহামান্য।
জানোয়ারটিকে যেতে হবে।
আপনি নির্ভয়ে বলতে পারেন। আমাদের পোষা প্রাণী আপনার ভাষা বোঝে না।
বেরিয়ে যা!
বোঝে। নীরবতার চাদর চালু করুন।
সম্রাট কী বার্তা পাঠিয়েছেন?
তিনি আপনার শক্তিমত্তা বাড়াবেন।
তার সার্ডুকার বাহিনী দিয়ে...
এটি যেনো কেউ জানতে না পারে।
অ্যারাকিসে কোনো স্যাটেলাইট নেই। এট্রিডিসরা চুপিসারেই মরবে।
কথা‌ প্রসঙ্গে বলে রাখি।
ডিউক লিটো এট্রিডিস আমাদের নেত্রীদের কাছে মূল্যহীন।
কিন্তু তার স্ত্রী আমাদের সুরক্ষাধীন, সেইসাথে তার ছেলেটিও।
তাদেরকে সসম্মানে নির্বাসনে পাঠাবেন।
হার্কোনেন পরিবার দুঃস্বপ্নেও আপনার নেত্রীদের শুদ্ধাচার ভঙ্গ করবে না।
আপনাকে কথা দিলাম। আমরা তাদের ক্ষতি করবো না।
- যদি ডিউকের ছেলে বেঁচে যায়... - কোনো এট্রিডিস-ই বাঁচবে না।
জাঁহাপনা, আপনি ডাইনীটাকে কথা দিয়েছেন। আর সে অনেক কিছু টের পায়।
আমি বলেছি ওদের ক্ষতি করবো না। এবং করবোও না।
কিন্তু অ্যারাকিস তো অ্যারাকিস,
আর মরুভূমি হলো দুর্বলের যম।
আমার মরুভূমি।
আমার অ্যারাকিস।
আমার ডিউন।
আপনার প্রথম কৌশল নির্ধারণী মিটিং।
পল এট্রিডিস, যিনি মহানায়কের মতো খালি হাতে হান্টার সিকার ধরেন।
- অপমানের জন্য ধন্যবাদ, বুড়ো ভাম। - আপনার ওপর নজর রাখবো‌ কিন্তু।
অ্যাটেনশন!
তো শুরু করা যাক।
থুফির, অপারেশনের রিপোর্ট।
আমি হার্কোনেনদের হিসাব বইয়ের একটা কপি উদ্ধার করেছি।
হার্কোনেনরা প্রতি বছর এখান থেকে ১০ বিলিয়ন সোলারি উপার্জন করতো।
"তাহারা হরিবে মরুভূমির প্রাচুর্যতা..."
"আর বালিতে লুকায়িত দৌলত।"
আমরা আপাতত অতোটা লাভের মুখ দেখবো না,
যে যন্ত্রপাতিগুলো রেখে গেছে তা দিয়ে তো অবশ্যই নয়।
অবস্থা কতোটা নাজুক?
এগুলো স্পাইসের কূপ।
আমাদের প্রতিটা বোঝাই করতে হবে।
সবগুলোই?
প্রতি ২৫ দিন পর পর।
হার্কোনেনদের নাশকতা আমাদের ধীর করে দিচ্ছে।
কিন্তু মধ্যস্থতাটা কে করবে?
পালাবদল পর্যবেক্ষণের জন্য কোনো তত্ত্বাবধায়ক নেই?
- সম্রাট কাকে নিয়োগ দিয়েছেন? - ডঃ লিয়েট কাইনেস, রাজ পরিবেশবিদ।
এখানে ২০ বছর ধরে আছেন। শুনেছি মহিলা উদ্ভট প্রকৃতির।
আমি উত্তোলন স্থানগুলো নিজ চোখে দেখতে চাই।
তা ঠিক হবে না, জাঁহাপনা।
পালাবদলের তত্ত্বাবধায়ককে বলো আমাদের সঙ্গ দিতে।
সাক্ষাতটা অনেকদিন যাবত ঝুলে আছে।
আর খানিকটা রাজকীয় সুরক্ষাও জুটে যাবে।
জিম্মি? পছন্দ হয়েছে।
সে এসেছে, জাঁহাপনা।
ওদের খেয়াল রেখো, তারা বন্ধু মানুষ।
- ডানকান! - আরে খোকা বাবু!
- খোদার কসম আরো লম্বা হচ্ছো। - তোমার গায়ে ভয়াবহ দুর্গন্ধ।
চার সপ্তাহ ধরে আমি ফ্রেমেনদের সাথে থেকেছি,
মরুভূমিতে লুকিয়ে, যে পল্লীগুলোকে তারা বলে "সিচ"।
স্টিলগার, ওই সিচের সর্দার আপনার সাথে দেখা করতে এসেছেন, হুজুর।
- সিচ'টা, ওটা কীভাবে লুকিয়েছে? - ওটা মাটির নিচে।
অ্যারাকিস গুহায় ভর্তি।
জায়গাটা কতোবড়ো ছিল?
জনসংখ্যা দশ হাজার, আর এমন শত শত সিচ আছে।
লক্ষ লক্ষ ফ্রেমেন। তুমি ঠিক ধরেছিলে।
হার্কোনেনরা হিসেব করেছিল গোটা গ্রহে ৫০,০০০ মানুষ আছে।
ফ্রেমেনরা কয়েকদিন ধরে আমাকে ওদের খুঁজতে দেখেছে। আমি টিকিটাও দেখিনি।
শেষমেষ, আমাকে মারার জন্য তারা একজন যোদ্ধা পাঠায়,
আর বলতেই হচ্ছে, মৃত্যুর এতো কাছাকাছি কখনোই যাইনি।
এরচেয়ে চৌকস যোদ্ধা গোটা সাম্রাজ্যে নেই।
- ওরা দানবের মতো লড়াই করে। - মরুভূমির শক্তি।
- ডানকান, শাব্বাস। - ধন্যবাদ, জাঁহাপনা।
হুজুর, সর্দার তার ছোরা কোনোভাবেই সমর্পণ করবে না, হুজুর।
ওটা ক্রিসনাইফ। এই লোকগুলোর চোখে পবিত্র।
আসতে দাও।
ওখানেই থামুন।
হেই! হেই!
স্টিলগার, স্বাগতম।
হুজুর, ব্যক্তিগতভাবে আমি তাদেরকেই সম্মান করি, যারা আমাকে সম্মান করে।
থামুন।
ধন্যবাদ, স্টিলগার, আপনার শরীরের তরল উপহার দেবার জন্য।
আমরা একই মন-মানসিকতায় এটি গ্রহণ করছি।
আপনি আসায় খুশি হয়েছি‌।
আমার বিশ্বাস আপনার এবং আমার লোকজনের পরষ্পরকে অনেককিছু দেবার আছে।
আপনারা ভিনগ্রহীরা, স্পাইসের জন্য এখানে আসেন,
ওগুলো নেন, বিনিময়ে কিছুই দেন না‌।
কথা সত্য।
আমি জানি আপনারা হার্কোনেনদের হাতে নির্যাতিত হয়েছেন।
কী চান বলুন।
যদি সেটি দেবার মতো ক্ষমতা আমার থাকে, কোন শর্ত ছাড়াই দিয়ে দেবো।
আমি চাই, আমাদের সিচগুলো খুঁজবেন না, আমাদের জমিনে অনধিকার প্রবেশ করবেন না।
আপনারা আসার বহু আগে থেকেই এই মরুভূমি আমাদের ছিল।
তাই, স্পাইস নিতে চান নিন,
কিন্তু নেওয়ার পর, সুরক্ষা দেয়ালের এপাশে চলে আসবেন।
মরুভূমিটাকে ফ্রেমেনদের হাতেই ছেড়ে দেবেন।
ডিউককে জাঁহাপনা অথবা হুজুর বলে সম্বোধন করবেন।
গার্নি একটু... একটু থামো।
সম্রাট আমাকে অ্যারাকিস প্রদান করেছেন জায়গীর হিসেবে শাসন এবং রক্ষার জন্য।
আমি কথা দিতে পারছি না প্রয়োজন হলে আমি মরুভূমিতে ঢুকবো না।
তবে সিচগুলো আজীবন আপনাদের-ই থাকবে।
আর আমি থাকতে আপনাদের ফুলের টোকাও দেওয়া হবে না।
খুবই সম্মানজনক কথা।
আমাকে যেতে হবে।
আমার এটুকুই বলার ছিল।
থেকে যাচ্ছেন না কেন? আমরা আপনাকে সম্মান দেখাবো।
না থাকলেই বরং সম্মান টিকে থাকবে।
আমি জানি তুমি কে।
- ব্যাটাকে পছন্দ হয়নি। - পরিকল্পনা সফল হচ্ছে।
তবে এতে সময় লাগবে।
জি। সময় লাগবে।
নাও, এটা তোমার জন্য।
একটা প্যারা কম্পাস।
এখানকার চাঁদগুলোয় চৌম্বকক্ষেত্র আছে, তাই সাধারণ কাটা উত্তর দিক দেখাবে না।
দিক বোঝার জন্যে করিৎকর্মা ঘড়ি লাগে।
ফ্রেমেনরা এগুলো বানায়?
স্টিলস্যুট, আর স্যান্ড কম্প্যাকটর, আরো বহুরকম জটিল জিনিসপত্রও।
"স্যান্ড কম্প্যাকটর" আবার কী জিনিস?
এটা হচ্ছে "স্যান্ড কম্প্যাকটর"।
সেরেছে, ভাই, স্থানীয় হয়ে গেছো দেখছি।
তুমি দেখছি তাদের সম্মান করো।
করি।
তারা উগ্র তবে অনুগত।
তারা মরুভূমির সাথে মানিয়ে নিয়েছে, এটার অংশ হয়ে গেছে, এটাও তাদের অংশ।
দেখার জন্য সবুর করো।
জায়গাটা সুন্দর।‌
সূর্যোদয়ের সতর্কবার্তা।
... তাপমাত্রা ১৪০ এ উঠতে পারে। এই মুহূর্তে তাপমাত্রা ৯০ ডিগ্রী।
কিন্তু দশ মিনিটের মধ্যে তা ৫০ ডিগ্রী বেড়ে যাবে।
পালাবদলের তত্ত্বাবধায়ক, হুজুর।
ড. লিয়েট কাইনেস।
জাঁহাপনা, ডিউক, অ্যারাকিসে স্বাগতম।
আপনিই তাহলে রাজ পরিবেশবিদ।
স্টিলস্যুট গুলোর জন্য ধন্যবাদ।
এগুলো ফ্রেমেনদের বানানো, সবচেয়ে সেরা।
যদি অনুমতি দেন, হুজুর, আমাকে স্যুটের অবস্থাটা চেক...
সব ঠিক আছে।
ড. কাইনেস, আমরা এখন আপনার হাতে।
স্টিলস্যুট একটি উচ্চ ক্ষমতা সম্পন্ন ছাঁকনি।
এমন সাতসকালে বেরোলেও...
এগুলো ছাড়া বাইরে দুই ঘন্টাও টিকবেন না।
এটি শরীরের তাপমাত্রা কমায়‌ আর ঘামের ফলে হারানো পানি পুনঃপ্রক্রিয়াজাত করে।
শরীরের নড়াচড়া বলের জোগান দেয়।
মাস্কের ভেতরে পুনঃপ্রক্রিয়াজাত পানি পানের জন্য একটি নল পাবেন।
ভালোমতো কাজ করলে, আপনার স্যুট দিনে একফোঁটা পানিও নষ্ট করবে না।
খুবই চমৎকার।
এবার তোমারটা দেখি, খোকা।
- তুমি আগে কখনো স্টিলস্যুট পরেছো? - না, এবার-ই প্রথম পরেছি।
তোমার মরুভূমির জুতোগুলো তাখনুর ওপর ঢিলে করে পরেছো, এটা তোমাকে কে শিখিয়েছে?
এটাই সঠিক পদ্ধতি মনে হলো।
"সে তার তরিকাগুলো জানবে যেনো তাদের মাঝেই তার জন্ম হয়েছে।"
আপনি ফ্রেমেন?
আমি সিচ আর গ্রাম দুই জায়গাতেই ঢুকতে পারি।
এবার চলুন স্পাইসের দানাগুলো দেখে আসি, যেটির ওপর আপনাদের জীবিকা নির্ভর করছে।
অনুবাদে: 〄 AsadujJaman 〄
আপনার অর্নিথপটার এখানে বিধ্বস্ত হলে কী করতেন? [ অর্নিথপটার --> হেলিকপ্টার ]
তুমি ওখানে নামতে চাইবে না। এটা ওয়ার্মদের এলাকা।
ধূলোর মেঘ।
দেখতে পাচ্ছি।
ওটা আপনাদের একটা হার্ভেস্টার।
চারপাশে স্পাইস ছিটকে পড়া দেখতে পাবেন।
রঙ দেখে বোঝা যায় উর্বর স্পাইস।
আরেকটু উপরে উঠলে, আরো ভালোভাবে দেখতে পাবেন।
ওই স্পটার বিমানগুলো ওয়ার্ম সাইন খুঁজছে।
ওয়ার্ম সাইন?
ক্রলারের দিকে ধেয়ে আসা বালির ঢেউ।
ওয়ার্মেরা গভীরে চলাচল করে, তবে আক্রমণের সময় পৃষ্ঠের কাছাকাছি চলে আসে।
ধৈর্য ধরলে একটা চোখে পড়বার কথা।
- ওয়ার্ম সবসময়ই আসে? - সবসময়, ওরা ছন্দময় আওয়াজে আকৃষ্ট হয়।
ক্রলারগুলোয় সুরক্ষা বলয় লাগিয়ে দেই না কেন?
মরুভূমিতে সুরক্ষা বলয় মানে মৃত্যুর পরোয়ানা।
এটি ওয়ার্মদের আকৃষ্ট করে এবং তাদের খুনে উন্মাদ করে তোলে।
ওটা কি একটা ওয়ার্ম?
বিশাল বড়ো।
আপনার দৃষ্টিশক্তি প্রখর।
ক্রলার ডেল্টা এইজ্যাক্স-৯'কে ডাকছি। ওয়ার্ম সাইন দেখা গেছে। সাড়া দিন।
কে ডেল্টা এইজ্যাক্স-৯'কে কল করছেন? ওভার।
- তাদেরকে খুবই শান্ত মনে হচ্ছে। - অনিবন্ধিত ফ্লাইট, রাজকার্যে বেরিয়েছে।
আপনার উত্তর-পূর্ব দিকে ওয়ার্ম সাইন দেখা গেছে, ৩.৭ কিমি. দূরে।
ডেল্টা এইজ্যাক্স-৯, স্পটার ১ বলছি। ওয়ার্ম সাইন কনফার্মড।
আগমনের সময় জানতে অপেক্ষা করুন।
ওয়ার্মটি আপনাদের অবস্থান বরাবর আসছে। পাঁচ মিনিটে পৌঁছাবে।
তো এখন কী হবে?
একটা ক্যারিঅল ডাকবে ক্রলারটিকে তুলে নিতে।
তারা শেষ মুহূর্ত পর্যন্ত কাজ চালিয়ে যাবে।
ক্যারিঅল আলফা জিরোকে ডাকছি। আমরা ডকিংয়ের জন্য প্রস্তুত।
ওটা পাঁচ মিনিটে পৌঁছাবে, ওভার।
কেউ ক্যারিঅলটাকে দেখতে পেয়েছো?
ওইতো আসছে।
ক্যারিঅল আলফা জিরো ডেল্টা এইজ্যাক্স-৯'কে বলছি।
আমরা আপনাদের পূর্বদিক থেকে আসছি।
উচ্চতা ঠিক করছি আর নোংর করে তুলে নেবার জন্য প্রস্তুত হচ্ছি।
বুঝেছি, আলফা জিরো। ডকিংয়ের কাজ শুরু করছি।
-আর পাঁচ সেকেন্ড। - বুঝেছি।
- ত্রিশ সেকেন্ডের মধ্যে উড়তে প্রস্তুত হন। - ডকিংয়ের কাজ শুরু।
ধরে বসুন।
আলফা জিরো, একটা প্রান্ত এখনো লাগেনি।
- হচ্ছেটা কী? - একটা নোংর অকেজো হয়ে পড়েছে।
ধ্যাত।
ক্যারিঅল, টানতে পারছে না। ওই নোংর ছাড়া ওঠানো সম্ভব না।
সকলকে ডাকছি। সকলকে ডাকছি।
এই সেক্টরে কোনো ক্যারিঅল আছেন, প্লিজ সাড়া দিন।
স্পটার ১, আপডেট জানাও। ওভার।
হাইড্রোলিকস অকেজো হয়ে গেছে। সময়মতো ঠিক হবে না। আপনারা বেরিয়ে পড়ুন।
- ওই ক্রলারে কতোজন আছে? - ২১ জনের ক্রু।
- বিমানগুলো ৬ জন করে নিতে পারবে। - তারপরও তিনজন কম।
উপায় বের করে ফেলবো।
আমি ডিউক লিটো এট্রিডিস।
আমরা ডেল্টা এইজ্যাক্স-৯ এর ক্রুদের উদ্ধারে অবতরণ করছি।
বাদিকে থামাও‌।
প্রতিটা শিল্ড জেনারেটরের ওজন ১০০ কিলো করে।
ঠিক। গার্নি, প্রহরীদের বলো শিল্ড জেনারেটরগুলো ফেলে দিতে।
জি, হুজুর।
পল, থপটারের পেছনে এসো, ওদের ভেতরে ঢুকাও।
ডেল্টা এইজ্যাক্স-৯, আমার প্রতিটা বিমানে এক্ষুণি ৭ জন করে লোক পাঠাও।
দুই মিনিটে পৌঁছাবে।
ওটা কাছে এসে পড়ছে, ভাইসব। এক্ষুণি শিপটা ছেড়ে বেরোও।
কোথায় ওরা?
হুজুর, নিয়মগুলো একটা কারণে বানানো হয়েছে,
যদি আমরা বেরিয়ে এক পাও এগোই আমাদের মরতে হবে।
তাছাড়া, প্রচুর পরিমাণ স্পাইস জোগাড় করেছি, এগুলো ফেলে যেতে পারি না...
গোল্লায় যাক স্পাইস! ওই ক্রলার থেকে এক্ষুণি বেরোও সবাই!
৭ জন এইদিকে আর ৭ জন ওইদিকে পাঠাও।
দৌড়াও, দৌড়াও!
কুইসাৎজ হ্যাডেরাখ।
কুইসাৎজ হ্যাডেরাখ জেগেছে।
জলদি! ওঠো!
ওটা এসে পড়েছে!
পল!
আমি আপনার পদশব্দ চিনি, বুড়ো।
উঠুন। চলুন।
সমস্যা কী আপনার? আসুন। চলুন!
দৌড়ান!
"স্রষ্টা ও তার প্রদত্ত পানিকে সালাম। তার আবির্ভাব ও প্রস্থানকে সালাম।"
"তার আগমনে পৃথিবীকে যেনো হয় পুতপবিত্র। প্রজাদের জন্য যেনো ধরে রাখতে পারে তার রাজত্ব।"
- হেই, তুমি এরকম ঝুঁকি নিতে পারো না। - জি, হুজুর।
- তোমার ওপর দায়িত্ব আছে। - দুঃখিত, হুজুর। এমনটি আর হবে না।
ড. কাইনেস।
নিজ চোখেই তো দেখলেন।
সব পানির মতো পরিষ্কার। তাদের রেখে যাওয়া সবকিছুই নষ্ট।
আমাদের ব্যর্থ হবার বন্দোবস্ত করা হয়েছে।
ক্যারিঅলটা স্রেফ পুরোনো ছিল। মরুভূমি যন্ত্রপাতির ওপর অনুগ্রহ করে না।
জানেন স্পাইস উৎপাদন শুরু করতে না পারলে কী ঘটবে?
আমি এখানে আপনার পক্ষ নিতে আসিনি।
অ্যারাকিস আপনার মতো বহু লোককে আসতে-যেতে দেখেছে।
আপনার পরিবারের ঠিকমতো খেয়াল রাখবেন।
মরুভূমি মানুষের ওপরও অনুগ্রহ করে না।
স্পাইস চিত্ত উদ্দীপক রাসায়নিক। আপনাকে সংবেদনশীল মনে হচ্ছে।
ঠিক হয়ে যাবেন আপনি।
ধন্যবাদ, ড. ইউয়ি।
এটা কোনো এলার্জিক প্রতিক্রিয়া ছিল না।
আমি একটা মরীচিকা দেখেছি।
আমার চোখ খোলাই ছিল।
কী দেখেছো তুমি?
কুইসাৎজ হ্যাডেরাখ...
তোমার চোখ খুলেছে।
এটা বিভ্রান্তিকর, মনে হলো আমার মৃত্যু দেখেছি, কিন্তু না।
আমি জানি ছোরাটা কোনোভাবে গুরুত্বপূর্ণ।
কেউ একজন আমাকে একটা ছোরা দেবে।
কিন্তু জানি না কে বা কখন বা কোথায় দেবে।
কিছু জিনিস অবশ্য একদম পরিষ্কার। আমি বুঝতে পারি।
আমি জানি তুমি গর্ভবতী।
তোমার তো এটা জানার কথা নয়।
আমি নিজেই জানি না, আর মাত্র তো কয়েক সপ্তাহ পেরিয়েছে।
[ সালুসা সেকুন্ডাস - রাজকীয় বাহিনীর আবাস্থল ]
ব্যারন আমাদের কাছে কী চান?
হার্কোনেনরা তো সংখ্যায় এট্রিডিসদের চাইতে বেশি।
এট্রিডিস বাহিনী সাম্রাজ্যের সবচেয়ে চৌকস সেনাদল।
গার্নি হ্যালেক এবং ডানকান আইডাহো'র হাতে প্রশিক্ষণ প্রাপ্ত।
আমরা সার্ডুকার, সম্রাটের অভিজাত সেনা। যারাই আমাদের বিরুদ্ধে যাবে মরবে।
সেজন্যই তো।
কথামতো তিন বহর সৈন্য দিন।
সম্রাটের যা হুকুম। পেয়ে যাবেন।
পলের ব্যাপারে তোমার কিছু জানা প্রয়োজন।
না। মনে হয় না আমি জানতে চাই।
ওকে তোমার গুরুমা'র কাছে নিয়ে যাওয়ার পর থেকে,
ও বদলে গেছে।
অন্যমনস্ক হয়ে গেছে।
জেসিকা, তুমি আমাকে পুত্রসন্তান দিয়েছো।
আর ওর জন্মের মুহূর্ত থেকে তোমাকে নিয়ে কখনো প্রশ্ন তুলিনি।
সম্পূর্ণরূপে তোমাকে বিশ্বাস করেছি, এমনকি তুমি গুপ্তচরগিরি করলেও।
এখন কেবল একটা প্রশ্ন করতে চাই।
যদি কোনোকিছু ঘটে তুমি আমাদের ছেলেকে রক্ষা করবে?
আমার জীবন দিয়ে।
আমি ওর মা'কে জিজ্ঞেস করছি না, বেনি জেসেরিট'টাকে করছি।
পল'কে রক্ষা করবে?
এসব কেন ভাবছো তুমি?
লিটো, তুমি এমন নও।
ভেবেছিলাম আরো সময় আছে।
- শুভরাত্রি, মাস্টার পল। - শুভরাত্রি, ড. ইউয়ি।
তোমার ঘুমোনো দরকার।
না, ওভাবে না।
আমার তোমাকেই বিয়ে করা উচিত ছিল।
হাওয়াত। প্রহরী।
প্রহরী!
হুজুর। হুজুর।
সুরক্ষা দেয়াল অকেজো হয়ে গেছে।
খোদা রহম করো।
অস্ত্রসজ্জিত সবকিছু নিয়ে আকাশে উড়াল দাও! যাও!
সাথে চলো!
এট্রিডিস!
সার্ডুকার!
আমি দুঃখিত, জাঁহাপনা।
কিন্তু আমি ব্যারনের সাথে একটা চুক্তি করেছি।
- কেন? - আমার কোনো উপায় ছিল না।
আমার স্ত্রী ওয়ানা হার্কোনেনদের হাতে বন্দী।
তারা তাকে পুতুলের মতো নাচায়।
আমি ওকে মুক্ত করবো আপনার বিনিময়ে।
পলের জন্য, যতটুকু পারি করবো।
আর আপনি আমার হয়ে একজনকে মারবেন।
আমি আপনার মাড়ি দাঁত পাল্টে দিচ্ছি।
এতে জোরে কামড় দিলে, দাঁতটি চৌচির হয়ে যাবে।
এরপর ফুৎকার দিলে, বাতাসে বিষ ছড়িয়ে পড়বে।
ওটাই আপনার শেষ নিঃশ্বাস হবে।
তবে যদি সঠিক মুহূর্তে কাজে লাগতে পারেন...
ব্যারনও পটল তুলবে।
পল।
তাদেরকে মরুভূমিতে ছুড়ে ফেলে দেবো, আর ওয়ার্মের মুখে ছেড়ে আসবো।
স্রেফ জবাই করছি না কেন?
ওরা ট্রুথসেয়ার দিয়ে জিজ্ঞাসাবাদ করতে পারে।
তাহলে তাদের সত্যি করে বলতে পারবো আমরা তাদের মারিনি।
জখমওয়ালা লোকটা বধির।
জাহান্নামে যা, কুত্তারা!
আগে কখনো মেমসাহেব খাইনি।
- তুই? - বেনি জেসেরিটরা মেমসাহেব না।
আমার জন্য এটাই বহুত কিছু।
চল ছোকড়াকে ওয়ার্মের মুখে ফেলে দিয়ে তাকে ভালো করে বিদায় জানাই।
আমার মা'কে ছোবার দুঃসাহস করবি না!
মুখ বন্ধ!
না! তুমি তৈরি নও।
তার কন্ঠরোধক খুলে দাও!
চুপ কর।
সঠিক স্বর বেছে নাও।
যথেষ্ট দূরে এসেছি। চল ছোটকুকে ফেলে দেই।
তার কন্ঠরোধক খুলে দাও!
তাকে মারো!
আমাদের মুক্ত করো!
থামো। দড়িটা কাটো।
ছুড়িটা দাও।
তোমার স্বরটা বেশি মেকি ছিল।
একটা ফ্রেমকিট। [ ফ্রেমেনদের তৈরি জিনিসপত্র ]
বিমানটা অচল করে দিয়েছে।
তোমার রসুইঘরটা অনবদ্য, মাসতুতো ভাই।
এটা ড. ইউয়ির হাতের লেখা।
"যদি কেউ অ্যারাকিন থেকে জীবিত বের হতে পারেন ফ্রেমকিটে একটা এট্রিডিস বীকন আছে।"
"খোদা চাইলে ওরা আপনাকে খুঁজে পাবে।"
জাঁহাপনা ব্যারন, ড. ইউয়ি।
সেই বেঈমান?
কী চাও তুমি?
আমি তাদের যোগাযোগ ব্যবস্থা বিচ্ছিন্ন করেছি আর সুরক্ষা দেয়াল অচল করেছি।
আপনাকে ডিউক আর তার পরিবারকে এনে দিয়েছি।
চিঠিতে যে অঙ্গিকার করেছিলে। আর বিনিময়ে কী করবো বলেছিলাম যেনো?
আমার স্ত্রীকে তার যন্ত্রণা থেকে মুক্তি দিন।
ওহ হ্যাঁ।
বলেছিলাম তাকে মুক্ত করে দেবো, যাতে তার সাথে মিলিত হতে পারো।
তো, মিলিত হও।
এরপর কী হবে বলে মনে হয়?
একটা থাম্পার। [ ওয়ার্মকে ডেকে পাঠানোর যন্ত্র ]
কোনো স্টিলস্যুট নেই।
একমাত্র যে জিনিসটা সত্যিই প্রয়োজন।
শত শত বছর ধরে আমরা একে অপরের রক্ত ঝরিয়েছি।
তবে আর নয়।
তোমার ছেলে মরেছে। উপপত্নী মরেছে।
আজরাতে হবে এট্রিডিস পরিবারের পতন...
আর তোমার বংশ হবে চিরতরে নির্বংশ।
কী বললে?
"আমি এখানে আছি, এখানেই থাকবো!"
- কাইনেস! - এখানে থাকা তোমার জন্য নিরাপদ নয়।
ল্যান্ডসরাডের অভিজাত পরিবারবর্গদের গিয়ে বলবেন কীভাবে আমাদের ধোঁকা দেওয়া হয়েছে?
কীভাবে তাদের সর্বসেরাদের মারা হয়েছে?
আমাকে কোনোকিছু না বলার, কোনোকিছু না দেখার হুকুম দেওয়া হয়েছে।
সম্রাট আমাদের এখানে মরতে পাঠিয়েছিলেন।
ট্যাঙ্কে স্পাইস আছে।
এটিই ভবিষ্যৎ। এটি ঘনিয়ে আসছে।
মহাবিশ্ব জুড়ে পবিত্র যুদ্ধ দাবানলের মতো ছড়িয়ে পড়ছে।
পল, তুমি ভয় পেয়েছো। আমি দেখতে পাচ্ছি। দয়া করে বলো, কীসের ভয় পাচ্ছো?
- কেউ দয়া করে আমাকে সাহায্য করো। - পল...
ঘনিয়ে আসছে।
মহাবিশ্ব জুড়ে পবিত্র যুদ্ধ দাবানলের মতো ছড়িয়ে পড়ছে।
এক ধর্ম যুদ্ধ যা আমার বাবার নামে এট্রিডিসদের ঝাণ্ডা উড়াচ্ছে।
ধর্মান্ধ বাহিনী আমার বাবার খুলির প্রতিকৃতির সামনে উপাসনা করছে।
আমার নামে যুদ্ধ চলছে! সবাই আমার নাম চিৎকার করছে!
পল।
পল এট্রিডিস...
তুমি তোমার বাবার ছেলে, তুমি আমার ছেলে।
তুমি হচ্ছো ডিউক পল এট্রিডিস।
তুমি জানো তুমি কে।
ছাড়ো আমাকে!
তুমিই আমার এই হাল করেছো! তোমার বেনি জেসেরিটরা আমাকে পাগল বানিয়েছে!
আমার বাবা মারা গেছে।
কেউ কাছাকাছি এসেছে।
তোমার পানি খাওয়া দরকার।
তাবু থেকে নিষ্কাশন করা পানি।
ঘাম আর চোখের পানি।
আচ্ছা। চলো বের হই।
ওটা ডানকান।
মালকিন। পল...
- আমি ভীষণ দুঃখিত। তোমার বাবা... - আমরা জানি।
জাঁহাপনা ডিউক।
এই নিন।
এটা পান করুন।
হার্কোনেনরা গ্রহের প্রতিটা সেনানিবাসে একযোগে হামলা চালিয়েছে।
নির্ঘাত ১০ বহর সৈন্য, শত শত উড়োজাহাজ ছিল।
সাথে সার্ডুকাররাও এসেছিল।
- কমপক্ষে দুই ব্যাটালিয়ন। - তুমি নিশ্চিত?
সার্ডুকারদের সাথে লড়লে, নিজেই বুঝবেন।
তারমানে, সম্রাট পক্ষ বেছে নিয়েছেন।
পালাবদলের তত্ত্বাবধায়কের কী মত?
সম্রাট আমাকে মুখ সম্পুর্ণ বন্ধ রাখতে বলেছেন।
এরপরও জীবনের ঝুঁকি নিয়ে আমাদের সাহায্য করছেন।
ঝড় আসছে।
ঘন্টা খানেকের মধ্যে ঝড় শুরু হবে। এখানে আমরা নিরাপদ থাকবো।
এটা কোন জায়গা জানেন? পুরনো এক পরিবেশ নীরিক্ষা কেন্দ্র।
এগুলো গ্রহটাকে পরিবর্তন করে বালির নিচে পানি চলাচল অবমুক্ত করতে বানানো হয়েছিল।
অ্যারাকিস স্বর্গ উদ্যান হয়ে উঠতে পারতো।
কাজও শুরু হয়েছিল কিন্তু তারপর স্পাইস আবিষ্কার হলো।
আর হুট করে কেউই আর চাইলো না মরুভূমিটাকে পরিবর্তন করতে।
ট্যানাট, অথিতিদের জন্য স্টিলস্যুটের ব্যবস্থা করে দেবে?
জি, লিয়েট।
- শামির, কফি বানাও, প্লিজ। - অবশ্যই, লিয়েট।
আপনি ফ্রেমেনদের কে হন?
অভিজাত পরিবারবর্গগুলো কোন জিনিসটি সবচেয়ে বেশি ভয় পায় জানেন, ড. কাইনেস?
আমাদের সাথে এখানে ঠিক যা হয়েছে সেটা।
সার্ডুকারদের তাদের একে একে নিশ্চিহ্ন করার ভয়।
কেবল একজোট হলেই আমরা সাম্রাজ্যের বিপক্ষে দাঁড়ানোর সুযোগ পাবো।
আপনি কি সাক্ষী দেবেন?
জবানবন্দি দেবেন যে সম্রাট এখানে আমাদের বিপক্ষে দাঁড়িয়েছিলেন?
যদি ওরা আমাকে বিশ্বাস করে...
অভিজাত পরিবারবর্গগুলোর সাথে সম্রাটের গৃহযুদ্ধ শুরু হয়ে যাবে।
সাম্রাজ্যে অরাজকতা ছড়িয়ে পড়বে।
ধরুন অরাজকতার বদলে আমি সম্রাটকে অন্যকোনো প্রস্তাব দিলাম।
সম্রাটের কোনো ছেলে নেই, আর তার কন্যাদেরও এখনো বিয়ে হয়নি।
তুমি সিংহাসনকে পাখির চোখ বানাতে চাও?
সম্রাট এট্রিডিসদের ভয় পেতেন। তোমাদের এখানে পাঠিয়েছিলেন মারার জন্য।
বুঝতে পারছো না তুমি?
তুমি গর্তে লুকিয়ে থাকা পথ হারানো একটা বাচ্চা মাত্র।
ফ্রেমেনরা তো লিসান আল-গায়িবের কথা বলে।
সাবধানে।
বহির্বিশ্বের এক কন্ঠস্বর। যে তাদের স্বর্গে নিয়ে যাবে।
কুসংস্কার।
আমি জানি আপনি যুদ্ধে নিহত হওয়া এক ফ্রেমেন যোদ্ধাকে ভালোবাসতেন।
আমি জানি আপনি বহু পরিচয়ে দুই দুনিয়ায় ঘুরে বেড়ান।
আমি আপনার স্বপ্ন দেখেছি।
সম্রাট হিসেবে, ড. কাইনেস,
আমি হাতের এক ইশারায় অ্যারাকিসকে স্বর্গ বানাতে পারবো।
তোর সত্যিই মনে হয় সে মাহাদী হতে পারে?
দেখতে তো একদম কমবয়সী।
সার্ডুকার!
- না! ডানকান! - পল! না!
- ডানকান, না! - সে দরজা লক করে দিয়েছে।
সে মারা গেছে।
ডানকান!
আমাদের যেতে হবে। আর কোনো উপায় নেই।
পল, দৌড়াও!
আসুন, আসুন!
আলোটা অনুসরণ করুন! উড়তে প্রস্তুত একটা থপটার পাবেন।
ওই ঝড়টাই আপনাদের পালানোর সেরা সুযোগ।
পাঁচ হাজার মিটার উচ্চতায়, বালি ছাড়া কিছুই নেই। উড়ে ওখানে ঢুকবেন, ভেসে থাকবেন।
- দক্ষিণে যাবেন। ফ্রেমেনদের খুঁজবেন। - আমাদের সাথে আসবেন না?
ওটায় সিট মাত্র দুটো।
আমি পরের স্টেশনটায় যাবো আর এই আক্রমণের খবর ল্যান্ডসরাডে জানাবো।
কীভাবে?
আমি ফ্রেমেন। মরুভূমিতেই আমার বাস।
- শুভকামনা। - শুভকামনা।
কাইনেস, তুমি সম্রাটের সাথে বেঈমানি করেছো।
আমি কেবল এক মালিকের দাসত্ব করি।
তার নাম শাই হুলুদ।
আমাদের পেছনে জেট ফ্লায়ার আসছে।
পল, আমরা যথেষ্ট উচ্চতায় উঠিনি!
আমার ভয় পাওয়া চলবে না। ভয় মানে মনের মৃত্যু‌।
ভয় হচ্ছে সেই মৃত্যু যা ধ্বংসযজ্ঞ ডেকে আনে।
বন্ধুটিকে দেখো।
জীবনের রহস্যটি সমাধানের জন্য নয়,
বরং বাস্তবতার স্বাদ নিতে বানানো হয়েছে।
প্রক্রিয়াটিকে থামানোর মাধ্যমে তা বোঝা সম্ভব নয়।
আমাদেরকে প্রক্রিয়াটির সাথে এগিয়ে যেতে হবে।
তার সাথে মিশে যেতে হবে। ভেসে যেতে হবে।
ছেড়ে দাও। ছেড়ে দাও।
উনি এখনো পুরোপুরি সুস্থ হননি।
আমরা তাদের ধাওয়া করে একটা মরুঝড়ে ঢুকিয়ে দিয়েছি।
ঘন্টায় ৮০০ মাইল গতির ঝড়ো বাতাসে।
কোনোকিছুরই এমন ঝড়ে টেকার সাধ্য নেই।
তারা মারা গেছে। এটি নিশ্চিত।
অবশেষে শেষ হলো তাহলে।
গেডি প্রাইমে খবর পাঠাও মজুদ করা স্পাইস বিক্রি শুরু করতে।
তবে ধীরে ধীরে। আমরা চাই না দাম পড়ে যাক।
তোমার ধারণাও নেই এমন এক মহাশক্তিকে হারাতে কতো খরচা করতে হয়েছে।
এখন কেবল একটা জিনিসই দরকার আমার। অর্থ।
তাই, দোয়াও রাবান। জোরসে দোয়াও।
জি, চাচা।
ফ্রেমেনদের কী করবো?
সবক'টাকে মেরে দাও।
পাঁচ হাজার মিটারের উপরে উঠে গেছি।
নামার সাথে সাথে, পাথড়ের দিকে দৌড় দেবে।
এটা দিয়ে শ্বাস নেয়।
এবার ফ্রেমেনদের খুঁজে বের করতে হবে।
- তুমি ঠিক আছো? - হ্যাঁ।
পল...
ভয় পেয়ো না।
সামান্য এক মরু ইঁদুরও এখানে টিকে থাকতে পারে।
তোমাকে ভয়ের মুখোমুখি হতে হবে।
এক বন্ধু তোমাকে সাহায্য করবে।
বন্ধুটিকে অনুসরণ করো।
তোমার অনেককিছু শিখতে হবে।
আর আমি তোমাকে মরুর তরিকাগুলো শেখাবো।
আমার সাথে চলো।
যে সিচটায়, ডানকান থেকেছিল।
সেটা ওইদিকে কোথাও।
ওখানটায় সবুজের ছোঁয়া দেখতে পাচ্ছি।
ওই যে।
এরমানে ফ্রেমেনরা ওখানে থাকে।
সন্ধ্যে নামলে পার হবো আমরা। ফ্রেমেনরা তো তাই করে।
আমরা ওয়ার্মের এলাকায় ঢুকতে যাচ্ছি।
আমরা সাধারণ মানুষের মতো হাঁটতে পারবো না, হাঁটলে... মরবো।
আমাদের ফ্রেমনদের মতো করে হাঁটতে হবে। এটাকে বলে স্যান্ড ওয়াক।
ফিল্মবুকে অন্তত এটাই বলে।
আচ্ছা। আচ্ছা, বুঝেছি।
আচ্ছা, আমাকে দেখো‌। একইভাবে অনুকরণ করো।
মনে হয় সঠিক পথেই আছি।
ওটা কাছাকাছিই আছে। চলো এখান থেকে ভাগি।
দাঁড়াও।
একটা বালির ড্রাম।
ভাগো!
চলো! চলো!
থাম্পারের আওয়াজ।
কেউ একটা থাম্পার চালু করেছে।
পল, দৌড়াও!
কতোবড়ো ওগুলো?! মাথা নষ্ট ব্যাপার।
কেউ তাকে ডেকে নিয়েছে।
আমরা একা নই।
পালাবেন না।
শুধু শরীরের পানিটা নষ্ট করবেন।
দাঁড়াও।
স্টিলগার।
হেই, আপনি আমাকে চেনেন। যখন আমার বাবার সভায় গিয়েছিলেন আমি সেখানে ছিলাম।
এটা তো ডিউকের ছেলে।
অপেক্ষা করছো কেন? আমাদের ওদের পানিটুকু দরকার।
এই ছেলেটার কথাই বলেছিলাম তোমাদের। তাকে মারা যাবে না।
- সেই কি লিসান আল-গায়িব? - সে এখনো নিজেকে প্রমাণ করেনি।
- এরা দুর্বল। - জামিস...
তারা সাহসিকতার সাথে শাই হুলুদের পথ অতিক্রম করেছে।
তার কথাবার্তা বা আচরণ মোটেও দুর্বলদের মতো নয়।
তার বাবাও তা ছিল না।
আমার থাম্পার ওর জান বাঁচিয়েছে।
যুক্তিতে এসো, স্টিলগার। এই ছেলে সে নয়।
আমাদের ক্ষমতাবান বন্ধু আছে।
আমাদের কালাডানে পৌঁছাতে সাহায্য করলে, আপনাদের ভালো সেলামী দেওয়া হবে।
আপনার শরীরের পানিটুকুর চাইতে দামী আর কীইবা দিতে পারবেন।
ছেলেটা তরুণ। আমাদের তরিকা শিখতে পারবে।
সে আশ্রয় পেতে পারে।
কিন্তু মহিলাটা প্রশিক্ষিত না...
আর শেখার বয়সও আর নেই।
পেছা, কুকুরের দল!
সে আমাকে জবাই করবে।
আগে বলেননি কেন আপনি একজন উইয়ার্ডিং মহিলা আর একজন যোদ্ধা?
আলাপটা জলদিই শেষ হয়েছিল।
শান্ত হন, মহোদয়া, শান্ত হন।
আমি ভুল বুঝেছিলাম।
সূর্য উঠছে। আমাদের সিচ তাবরে ফিরতে হবে। [ সিচ তাবর --> অ্যারাকিসের সর্ব বৃহৎ সিচ ]
আগন্তুকদের ভাগ্য সেখানেই নির্ধারণ হবে।
ততক্ষণ পর্যন্ত, তারা আমার সুরক্ষায় থাকবে।
আমি ওয়াদা করলাম।
তোমাকে ভুলেও আমার বন্ধুদের ক্ষতি করতে দিতাম না।
ওরা বলছে তুমি মাহাদী।
কিন্তু তোমাকে তো বাচ্চা ছেলে লাগছে।
উপরে ওঠার কঠিন রাস্তা বেছে নিয়েছিলে। আমার পিছে এসো।
নামো! নামো!
দাও ওটা।
যখন যোগ্যতা হবে তখন তোমার নিজের মউলা পিস্তল পাবে।
দিয়ে দাও ওটা।
চানি, নতুন অতিথিদের দায়িত্ব নাও। তাদের নিরাপদে যাবার বন্দোবস্ত করো।
চলো সবাই।
আমি তাদের নেবো না।
জামিস, আমি নেবো বলেছি। চুপ থাকো।
তুমি নেতার মতো কথা বলো, কিন্তু নেতা তো হয় শক্তিশালীরা।
তুমি মহিলাটার কাছে হেরেছো।
আমি আমতাল রীতিতে লড়তে চাই।
- তুমি একজন সাঈয়িদিনার সাথে লড়তে পারো না। - তাহলে কে তার পক্ষে লড়বে?
জামিস, এমন কোরো না। কোরো না। আঁধার কেটে যাচ্ছে।
তাহলে সূর্য এই মৃত্যুর সাক্ষী হবে।
কোথায় তার বীরযোদ্ধা?
আমি তার বীরযোদ্ধাকে মেনে নিলাম।
পল এট্রিডিসকে মরতে হবে...
কুইসাৎজ হ্যাডেরাখের উত্থানের জন্যে।
ভয় পেয়ো না। বাঁধা দিও না।
একটি জীবন হরণ করা মানে, নিজের জীবন হরণ করা।
আমার বিশ্বাস হয় না তুমিই লিসান আল-গায়িব।
কিন্তু আমি চাই তুমি সম্মানের সাথে মরো।
এই ক্রিস নাইফ আমাকে আমার বড়ো চাচী দিয়েছিলেন।
এটা শাই হুলুদের দাঁত দিয়ে বানানো, বিশাল স্যান্ড ওয়ার্মের।
এটা হাতে নিয়ে মরলে বিরাট সম্মানের সাথে মরতে পারবে।
ভিনগ্রহীটা কোথায়?
জামিস একজন দক্ষ যোদ্ধা। সে তোমাকে কষ্ট দেবে না।
চানি...
কিছু না।
তোমার ছোরা ভেঙে গুড়ো গুড়ো হোক।
আমার ছোরাকে স্বাগত জানানো উচিত তোমার।
এই দুনিয়া তোমাকে বধ করবে।
এভাবে আরো জলদি হবে।
আত্মসমর্পণ করছো?
ছেলেটা আমাদের নিয়ম জানে না।
আমতাল রীতিতে আত্মসমর্পণ বলে কিছু নেই, কেবল মৃত্যুতেই এর সমাপ্তি।
- ওর সাথে মজা নিচ্ছে নাকি? - না।
পল কখনো কোনো মানুষ মারেনি।
কুইসাৎজ হ্যাডেরাখ।
উর্ধ্বে ওঠো। জাগো।
তুমি এখন আমাদের একজন। জীবনের বিনিময়ে জীবন।
- আমাদের সাথে সিচ তাবরে চলো। - না।
পল'কে এই দুনিয়া ছেড়ে পালাতে হবে।
আপনাদের নিশ্চয়ই কোনো পন্থা আছে। নিশ্চয়ই চোরাচালানকারী আছে, উড়োজাহাজ আছে।
- না। - আপনাদের...
সম্রাট আমাদের এখানে পাঠিয়েছিলেন।
আর আমার বাবা এসেছিলেন...
স্পাইসের জন্য নয়, ধনদৌলতের জন্য নয়,
বরং আপনাদের শক্তিমত্তার জন্যে।
আমার পথ এই মরুভূমিতেই।
আমি দেখতে পাচ্ছি।
যদি আমাদের আশ্রয় দেন, আমরা আসবো।
মরুভূমির শক্তি।
এটা তো কেবল শুরু।
সাব দিয়ে মুভিটি উপভোগ করার জন্য সবাইকে অসংখ্য ধন্যবাদ।